Joosep Heinrich Wirkhaus

Joosep Heinrich Wirkhaus (17. veebruar 1854 Vasula – 15. detsember 1934 Tartu) oli eesti koolmeister ja seltsiliikumise tegelane.

Wirkhaus sündis Tartu-Maarja kihelkonnas koolmeister David Wirkhausi pojana.

Ta õppis Väägvere külakoolis, aastatel 1873–1875 Tartus Hollmanni seminaris vallakooliõpetajaks ja 1876. aastal sai Valga Cimze seminarist kihelkonnakooliõpetaja-köstri kutse. Wirkhaus õppis Tartu ülikooli juures F. Brenneri ja H. Zöllneri juhendamisel ka muusikat.JOOSEP HEINRICH WIRKHAUS Tartu Linnamuuseum (vaadatud 17. septembril 2014)

Aastatel 1875–1878 töötas ta õpetajana Võrumaal Lalli koolis, 1878–1893 Raadi mõisa erikoolis, oli ka Raadi mõisas mõisavalitseja. Töötas ka karjaravitseja ja meierina Vasulas.J. H. Wirkhaus †. Postimees, 17.12.1934, lk 7

Ta organiseeris keel- ja puhkpilliorkestreid ja laulukoore, lõi kaasa "Vanemuise" seltsis ning Aleksandrikooli liikumises.

Aastatel 1879–1910 võttis oma kooridega osa üldlaulupidudest. IV üldlaulupeol juhatas ta keelpilliorkestreid, olles koos vend David Otto Wirkhausiga ühed peo üldjuhtidest.

Temalt ilmus ka muusikakirjutisi.

Viited

Kategooria:Eesti õpetajad
Kategooria:Cimze seminari vilistlased
Kategooria:Sündinud 1854
Kategooria:Surnud 1934